b'\n_START_ARTICLE_\nDilis\n_START_SECTION_\nKatangian\n_START_PARAGRAPH_\nAng dilis ay may katawang mala-silindro, mabilog na tiyan at limang matutulis na takip-balakang. Maikli ang tangway ng hasang at may 17 o 18 hasang-kalaykay. Maikli ang palikpik sa puwitan nay may 15 silahis. May kulay-pilak na linya ito sa tagilirian at natatagpuan at nahuhuli ng kawan kawan mga 0-50 metro ang lalim sa maalat at maalat-alat na tubig malapit sa aplaya. Humahaba ito ng 7 sentimetro paggulang hanggang 10 cm at karaniwang nahuhuli ito sa habang 8.5 cm mula Pebrero hanggang Hunyo.\n_START_SECTION_\nPagluluto\n_START_PARAGRAPH_\nAng tinuyong dilis ay karaniwang tinutusta na ginagamitan ng bahagyang mantika, hanggang sa maging malutong na o maging kulay kayumanggi. Inihahain din ito bilang pampagana.'